ANUNT

CENTRUL DE CULTURA AL JUDETULUI COVASNA

organizează concurs la sediul său, din Municipiul Sfântu Gheorghe p-ta Libertăţii nr.2., pentru ocuparea postului:

- referent I, cu studii superioare,  cu contract de muncă pe durată nedeterminată 
Condiţii de participare la concurs:	

· studii superioare de lungă durată absolvite, cu diplomă de licentă (domeniu cultural/administrație publică/comunicare și relații publice) ;
· curs de specializare în domeniul organizării programelor culturale (referent asezământ cultural/impresar artistic),
· vechimea in specialitatea studiilor necesare ocupării postului - minim 1 an;
· are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
· cunoaşte limba română, scris şi vorbit;
· are capacitate deplină de exerciţiu;
· are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
· nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.	
Pentru înscrierea la concurs, candidaţii vor prezenta:
· cerere de înscriere la concurs adresată conducătorului autorităţii;
· copia actului de identitate;
· copiile documentelor care să ateste nivelul studiilor şi ale altor acte care atestă efectuarea unor specializări;
· copia carnetului de muncă, sau, după caz, o adeverinţă care să ateste vechimea în muncă;
· cazierul judiciar sau o declaraţie pe propria răspundere că nu are antecedente penale;
· adeverinţă medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
· curriculum vitae.

[bookmark: tree_14]Proba scrisă a concursului va avea loc în data de  21 iulie 2017, ora 9, iar proba de interviu va fi organizat pe data de 25 iulie 2017, ora 9.
Dosarele de înscriere la concurs se depun până la data de 14 iulie 2017 ora 16, la secretarul comisiei de concurs din cadrul Centrului de Cultură al Judeţului Covasna.
Relaţii suplimentare se pot obţine la sediul Centrului de Cultură al Judeţului Covasna, la secretarul comisiei de concurs, Farkas Anna, telefon 0267/351 648, e-mail: farkasanna@cultcov.ro.


Calendarul de desfăşurare a concursului:
28 iunie 2017 – 14 iulie 2017 – depunerea dosarelor de concurs
· în termen de maxim o zi lucrătoare de la expirarea perioadei de depunere a dosarelor de concurs, are loc selecţia dosarelor, şi afişarea rezultatelor;
· în cel mult o zi lucrătoare de la afişare, se pot depune contestaţii;
· în termen de maxim o zi lucrătoare – rezolvarea contestaţiilor şi comunicarea rezultatelor.
21 iulie 2017,  ora 9  - proba scrisă
· 21 iulie 2017– ora 14 – afişarea rezultatelor;
· depunerea contestaţiilor 21 iulie 2017– ora 14 – 24 iulie 2017- ora 14;
· 24 iulie 2017- ora 14 – 18 rezolvarea contestaţiilor şi comunicarea rezultatelor.
25 iulie 2017,  ora 9  - proba de interviu
· 25 iulie 2017– ora 14 – afişarea rezultatelor (sau în termen de 1 oră după terminarea probei);
· în cel mult o zi lucrătoare de la afişare, se pot depune contestaţii;
· în termen de maxim o zi lucrătoare – rezolvarea contestaţiilor şi comunicarea rezultatelor.
În termen de maxim o zi lucrătoare de la expirarea termenului de comunicarea a rezultatelor la contestaţiile depuse se comunică rezultatele finale ale concursului.
Relaţii suplimentare se pot obţine la sediul Centrului de Cultură al Judeţului Covasna, la secretarul comisiei de concurs, Farkas Anna, telefon 0267/351 648, e-mail: farkasanna@cultcov.ro.

	

Bibliografia 

Referent I studii superioare 
 
· Regulamentul de organizare şi funcţionare a Centrului de Cultură al judeţului Covasna; 
· Ordonanţa de Urgenţă nr. 118 din 21 decembrie 2006 actualizată privind înfiinţarea, organizarea şi desfăşurarea activităţii aşezămintelor culturale 
· Ordonanța  Guvernului nr. 51/1998 privind imbunăttirea sistemului de finațare a programelor si proiectelor culturale cu modificările ulterioare

	
· Tinutul Conacelor/Kúriák földje, Háromszék – Editura Háromszék Vármegye Kiadó  
· Cutreierând în Zona Trei Scaune/Barangolások Háromszéken - Editura Háromszék Vármegye Kiadó  

 




DESCRIEREA POSTULUI - Referent I studii superioare 
Criterii de evaluare
Pregătirea profesională impusă ocupantului postului:
· studii superioare de specialitate;
· cunoaşterea temeinică a limbilor maghiară şi română;
· cunoaşterea la nivel mediu a limbii engleze;
· cunoştinţe în utilizare a PC; (Windows, Microsoft Office, programe specializate de prelucrare grafică/foto)
· un nivel corespunzător de cultură generală;

Experienţa necesară pentru îndeplinirea atribuţiilor specifice postului:
· experienţă în domeniu;
·  cunoștințe de bază în planificarea, organizarea şi desfăşurarea activităţilor/ programelor/ manifestărilor culturale/distractive;
·  cunoștințe de bază în organizarea cursurilor;
·  cunoaşterea specificului de învăţare a diferitelor grupuri ţintă (vârstă, poziţie socială, etc.)
·  cunoaşterea operatorilor culturali din judeţ;
-   experienţă în utilizarea PC.

Dificultatea operaţiunilor specifice postului:

- planificarea, pregătirea, organizarea şi buna desfăşurare a manifestărilor culturale/cursurilor de perfecţionare; 
- cunoaşterea nevoilor culturale şi de formare profesională a diferitelor grupuri ţintă
- posesia unor aptitudini: creativitate, comunicativitate, punctualitate, capacitate de a sistematiza şi a rezolva probleme, capacitate de sinteză, aptitudini diplomatice;
- reprezentarea corespunzătoare a instituţiei, şi al judeţului la diferite foruri (conferinţe, manifestări, cursuri, etc.) naţionale şi internaţionale; 

Responsabilitatea implicată în post:
- asumarea răspunderii pentru calitatea profesională a invitaţilor din cadrul manifestărilor culturale şi a formatorilor/profesorilor invitaţi la cursurile organizate de instituţie;
- responsabilitate în menţinerea termenilor limită din cadrul manifestărilor/cursurilor organizate
- asumarea responsabilităţii asupra ofertei culturale transmise 
- responsabilitate în angajamente faţă de parteneri pe parcursul colaborărilor
- propuneri de noi proiecte care să contribuie la îmbogăţirea ofertei culturale a instituţiei;  
- participarea periodică la întîlniri de specialitate şi cursuri de perfecţionare în domeniu, 
   manifestarea unui interes continuu pentru menţinerea competenţei la nivelul solicitat de post.

Sfera de relaţii:
- colaborare cu colegii din instituţie, spirit de echipă;
- colaborare cu publicul ţintă a manifestărilor organizate de către instituţie, şi cu persoanele fizice şi juridice (asociaţii, fundaţii, case de cultură, muzee, ş.a.) care desfăşoară activitate culturală în judeţ; 
- colaborare cu formatori, profesori universitari, operatori culturali, artişti, oameni de ştiinţă din diferite domenii
- acordarea de asistenţă de specialitate, la solicitarea responsabililor de programe din instituţiile culturale din judeţ; 
- colaborare cu partenerii în cadrul celorlalte instituţii culturale, şi alţi referenţi de specialitate

Standardul de performanţă:
cantitatea:
- numărul iniţiativelor pentru organizarea manifestărilor culturale/cursurilor de formare din cadrul instituţiei;
- numărul manifestărilor, cursurilor, conferinţelor, spectacolelor, expoziţiilor, etc. coordonate cu succes pentru promovarea valorilor şi a ofertei culturale ale judeţului;
- numărul relaţiilor iniţiate şi susţinute cu artişti, operatori culturali, profesori universitari, formatori, alte instituţii sau ONG-uri culturale, persoane fizice şi juridice care au devenit parteneri sau colaboratori constanţi ai instituţiei;  
- numărul propunerilor de noi proiecte culturale;
calitatea:
- nivelul de satisfacţie a publicului manifestărilor culturale;
- feedbackurile artiştilor colaboratori şi a partenerilor co-organizatori;
- nivelul de satisfacţie şi rezultatele la examene a participanţilor la cursurile organizate;
- nivelul de satisfacţie profesională, feedbackurile specialiştilor care ţin prelegeri la cursurile/conferinţele organizate de către instituţie;
- ordinea şi aspectul arhivei personale de documente, a materialelor redactate despre manifestările şi cursurile organizate;
- propuneri de manifestări, cursuri de specializare care să contribuie la ridicarea prestigiului instituţiei.
costuri: 
- utilizarea eficientă a resurselor umane şi materiale din cadrul instituţiei (dacă este cazul, din afara  instituţiei), în vederea obţinerii unor costuri minime;
- raportul între costul/timpul necesar a organizării manifestărilor culturale/cursurilor de specialitate şi impactul/rezultatele obţinut(e) de acestea; 
- raportul între costul necesar organizării acestor manifestări/cursuri şi veniturile obţinute de pe urma lor; 
timp:
- timpul de execuţie a sarcinilor;
- realizarea unor timpi optimi în organizarea si buna desfăşurare a evenimentelor, respectarea termenilor limită;
- timpul optim şi egal petrecut pentru susţinerea unor relaţii profesionale cu diferiţii parteneri
utilizarea resurselor
- competenţa angajatului de a utiliza eficient resursele puse la dispoziţia postului (echipamente de    birotică, aparat de copiat, programe de calculator, internet etc.)
- după caz – în cazul manifestărilor mai mari din cadrul instituţiei – competenţa angajatului de a coordona eficient resursele umane ale istituţiei;
modul de realizare
- integrarea în efortul colectiv depus de echipa din care face parte, în scopul îndeplinirii   programului cultural al instituţiei; 
- conştientizarea faptului că nivelul competenţei sale şi felul cum intră în relaţie cu persoanele fizice şi juridice contribuie la formarea imaginii instituţiei în care lucrează; 
- reacţie promptă la solicitările colegilor, consilierea lor la rezolvarea unor probleme în care e nevoie şi de cunoştinţele şi experienţa sa profesională.

Descrierea activităţilor corespunzătoare postului:

- cercetarea continuă a nevoilor culturale şi de formare profesională a diferitelor grupuri ţintă
- planificarea, pregătirea, organizarea şi buna desfăşurare a manifestărilor culturale/cursurilor de perfecţionare; 
- în cazul manifestărilor mai ample, coordonarea colegilor din cadrul instituţiei în vederea desfăşurării a evenimentelor la un nivel cât mai înalt;
- identificarea artiştilor/producţiilor/cursurilor care merită a fi aduse publicului covăsnean
- asigurarea condiţiilor cât mai bune pentru artişti/formatori 
- asigurarea condiţiilor cât mai bune pentru publicul larg/participanţi cursurilor
- asigurarea calităţii profesionale a producţiilor/prelegerilor/evenimentelor de orice gen cultural;
- asigurarea respectării termenilor limită/orelor de începere a spectacolelor de către toţi părţi
- propunerea noilor proiecte care să contribuie la îmbogăţirea ofertei culturale a instituţiei;  
- participarea periodică la întâlniri de specialitate şi cursuri de perfecţionare în domeniu, 
   manifestarea unui interes continuu pentru menţinerea competenţei la nivelul solicitat de post.
- colaborare cu operatori culturali, fie ele persoanele fizice sau juridice (asociaţii, fundaţii, case de cultură, muzee, ş.a.) care desfăşoară activitate culturală în judeţ; 
- colaborare cu formatori, profesori universitari, operatori culturali, artişti, oameni de ştiinţă din diferite domenii
- acordarea de asistenţă de specialitate, la solicitarea responsabililor de programe din instituţiile culturale din judeţ; 
- serviciu de consiliere în organizarea programelor culturale specifice zonei
- participarea la cursuri de perfecţionare  şi la orice timp de manifestare în care se poate acumula experienţă în domeniu; 
- colaborarea constantă  cu directorul instituţiei, cu referenţii de specialitate, cu responsabilii de programe;
- rezolvarea problemelor neprevăzute care survin în activitatea instituţiei, probleme care nu ţin strict  de specializarea sa, dar care se impun a fi rezolvate în echipă; 
- îndeplinirea sarcinilor încredinţate de conducătorul instituţiei, în funcţie de strategia de organizare, dar şi de situaţiile speciale care impun schimbări de program şi muncă suplimentară.
· [bookmark: _GoBack]promovarea imaginii instituţiei în judeţ, în ţară şi străinătate.
